Skarnes

**Skarnes** er administrasjonssentret for kommunen Sør-Odal i Innlandet. Skarnes er også et tettsted, et poststed og en gard. Garden har gardsnummer 41 og ligger på sørsida av Glåma i Strøm. Administrasjonssentrets rådhus sto ferdig i 2010. Tettstedet har  innbyggere per 1. januar . Poststedet har postnummer 2100 for postkasser og 2101 for postbokser. På Skarnes ligger Skarnes stasjon, en jernbanestasjon anlagt langs Kongsvingerbanen i 1862 138 meter over havet.

Tettstedet består av tre hoveddeler; det egentlige Skarnes på neset på østsiden av Glåma, Tronbøl sør for Skarnes og Korsmo på vestsiden av elven. Selve Skarnes inneholder det meste av den kommersielle virksomheten og servicefunksjonene for kommunen mens hovedmengden av innbyggerne i tettstedet bor på Tronbøl.

## Skoler
På Korsmo, på vestsiden av elven, ligger kommunens nye barne- og ungdomsskole, Glommasvingen skole samt Skarnes videregående skole. Glommasvingen skole er den eneste grunnskolen i kommunen, derfor går alle kommunens grunnskoleelever der. Sør-Odal idrettshall og de nedlagte skolene Korsmo skole og Sør-Odal ungdomsskole er også på Korsmo. På Os, nord for Skarnes, ligger Solbakken folkehøgskole.

## Idrett
Skarnes idrettslag har nytt forballanlegg på Skarnes idretts- og aktivitetspark, 1 kilometer vest for tettstedet. Idrettslaget har også skigruppe, og lysløype med start ved Bøssmyra, rett ved Korsmo skole. Idrettslaget har egen skihytte, Vardelia.  

Skarnes håndball består av en del aldersbestemte lag både for gutter og jenter, og foreningen stiller også herrelag i 3. divisjon. Håndballaget var tidligere en del av Skarnes idrettslag, men trakk seg ut for en del år tilbake. Skarnes håndball spiller sine hjemmekamper i Sør-Odal idrettshall på Korsmotunet.  

## Næringssenter
Skarnes har et kjøpesenter, parken, hvor butikker som Nille, Notabene, BeauSy, Apotek 1, legekontor, kinarestaurant, Sparebanken Hedmark og Europris holder til. Skarnes har i tillegg en gågate med butikker, hvor man blant annet finner klesbutikken Ukkestad, Eurospar, Vinmonopolet, Kiwi, barberer, jernvare og flere.

## Fritid
På Strøm, 3 kilometer øst for Skarnes, ligger det et lekeland for barn. Sør-Odal idretts- og aktivitetspark (SIAP) er et idrettsanlegg på Os, 1 kilometer nordøst for Skarnes. Aktivitetsparken inneholder vannskianlegg, fotballbaner og paintball-anlegg. På vannskianlegget blir det blant annet avholdt mange arrangementer som konserter om sommeren osv. Vannskianlegget er nasjonalanlegg for vannskisport i Norge. Der er det også ypperlige muligheter for bading, volleyballspilling, andre sommeraktiviter samt aking og skihopping om vinteren. 

## Historiske bilder

File:226 Utsikt over Skarnes - no-nb digifoto 20150805 00154 bldsa PK28996.jpg|Utsikt over Skarnes ca. 1920
File:18 D 8 Skarnes - no-nb digifoto 20150804 00161 bldsa PK29036.jpg|Flyfoto av Skarnes på 1930-tallet.
File:9 D 8 Skarnes - no-nb digifoto 20150804 00162 bldsa PK29039.jpg|Skarnes på 1930-tallet.
File:7 D 8 Skarnes - no-nb digifoto 20150804 00163 bldsa PK29040.jpg|Skarnes på 1930-tallet.
File:Skarnes - no-nb digifoto 20150109 00012 NB MIT FNR 21459.jpg|Skarnes på 1960-tallet
File:Skarnes - no-nb digifoto 20150109 00018 NB MIT FNR 21458.jpg|Skarnes på 1960-tallet
File:Skarnes - no-nb digifoto 20150109 00027 NB MIT FNR 21456.jpg|Skarnes på 1960-tallet
File:Skarnes - no-nb digifoto 20150109 00028 NB MIT FNR 21457.jpg|Skarnes på 1960-tallet
File:223 Parti ved Skarnes Jernbanestation - no-nb digifoto 20150805 00182 bldsa PK29087.jpg|«Parti ved Skarnes Jernbanestation» ca. 1920.
File:5 D 8 Sør-Odal Sykehus og Gamlehjem, Skarnes - no-nb digifoto 20150804 00164 bldsa PK29041.jpg|«Sør-Odal Sykehus og Gamlehjem, Skarnes»


## Kjente skarnesinger
*Charles Berstad (1964–), fotballspiller
*Magnus Gullerud (1991–), håndballspiller
*Kent Håvard Eriksen (1991–), fotballspiller
*Kåre Tveter (1922–2012), billedkunstner
*Øystein Sunde (1947–), musiker
*Hanne Tveter (1974–), jazzvokalist
*Elias Akselsen (1947–), sanger og tradisjonsformidler
*Veronica Akselsen (1986–), sanger

## Referanser


## Eksterne lenker
*